b'\n_START_ARTICLE_\nKunst- og uttrykksterapi\n_START_PARAGRAPH_\nKunst- og uttrykksterapi eller kreativ kunstterapi er en selvstendig psykoterapeutisk behandlingsform der forestillingsevnen og den skapende prosess er sentral._NEWLINE_Kunstens evne til \xc3\xa5 uttrykke og fremkalle f\xc3\xb8lelser og assosiasjoner har til alle tider blitt brukt i m\xc3\xb8te med menneskelig lidelse som en integrert del av rituelle helende prosesser og overgangsriter verden over._NEWLINE_I dag finnes det en rekke kjente terapiformer som har sitt grunnlag i kunst, som f.eks. musikkterapi, billedterapi, skriveterapi, psykodrama og danseterapi. I likhet med disse kunstterapiformer er kunst- og uttrykksterapi (KUT) handlingsorientert og vektlegger erkjennelse og endring gjennom opplevelser, erfaring or refleksjon. KUT skiller seg imidlertid fra disse disiplinbaserte retningene ved bevisst \xc3\xa5 integrere og anvende alle kunstformer i den psykoterapeutiske prosessen: bilde/skulptur, dans/bevegelse, musikk/lyd/stemme, poesi/fortelling, drama og psykodrama, sammen med verbal refleksjon._NEWLINE_KUT er hovedsakelig utviklet gjennom klinisk praksis, og ble f\xc3\xb8rste gang offisielt definert som selvstendig psukoterpaeutisk behandlingsmetode i 1974 av helseministeren i delstaten Massachusetts, USA, psykiater W. Goldman. I form og tenkem\xc3\xa5te har kunst- og uttrykksterapi mange likhetstrekk med andre kunstterapiformer, men pionerene i faget har s\xc3\xb8kt \xc3\xa5 utvikle et eget teoretisk grunnlag for kunstens generell funksjon med fokus p\xc3\xa5 den skapende prosessen.'